MARIRIIFILEĦAJJA UIFIL-MEWIT; l-ġrajja li għamlet minn Pawlu 'ħolqien ġdid' (2 Kor 5, 17) hija ċertament l-esperjenza li huwa għex fit-triq ta' Damasku, dik il-ġrajja li aħna popolarment insejħulha l-Konverżjoni ta' San Pawl. L-esperjenza Pawlina fit-triq lejn Damasku ma kenitx tant fenomenu mistiku imma bħall-irruzzjoni ta' dak li hu sopranaturali fil-ħajja ta' Pawlu, intervent dirett ta' Alla, li fi Kristu Ġesu, għamel minn Pawlu ħlejqa ġdida. Il-Fariżew u l-persekutur ta' Kristu jsir l-Appostlu li b'imħabba tal-ġenn iħobb lill-istess Kristu. Din hija esperjenza li tgħaqqad 28 e L-ART IMQADDSA $ APRIL- ĠUNJU 2009 flimkien il-viżjoni ta' Kristu lil Pawlu u l-ħatra tiegħu biex ikun l-appostlu tal-ġnus, xhud/ martri ta' l-Imgħallem Imsallab u Irxoxtat, bil-kelma u fuq kollox bil-ħajja kollha tiegħu. Qabel ma nitkellmu minn Pawlu bħala xhud/martri ta' Kristu fil-ħajja u fil-mewt, tajjeb li nġibu quddiem għajnejna xi dettalji ta' dak li jinkiteb meta Pawlu stess u Luqa jitkellmu mill-esperjenza fit-triq ta' Damasku. 'Meta dak li għażilni sa minn ġuf ommi uli sejjaħli permezz tal-grazzja tiegħu, għoġbu jirrivelali lil Ibnu biex inħabbru fost il-ġnus..7 (Gal 1, 15-16). 'Iżda l-Mulej wieġbu (lil Ħananija): Mur, għax dan ir-raġel hu għodda magħżula minni biex iwassal ismi quddiem il-ġnus u s-slaten u quddiem ulied Iżrael. Jien stess għad nurih kemm irid ibati minħabba ismi' (Atti 9,15-16). 'Imbagħad hu (Ħananija) qalli: Alla ta' missirijietna għażlek biex tagħraf ir-rieda tiegħu, tara lil Dak li hu l-Ġust u tisimgħu jkellmek b'fommok stess. Għax int għad trid tixhed għalih quddiem il-bnedmin kollha fuq dak li rajt u smajt' (Atti 22, 14-15). €U l-Mulej qalli: Jiena Ġesu, li inti qiegħed tippersegwitah. Imma qum u ieqaf fuq riġlejk. Għaliex jiena għalhekk dhertlek, biex nagħmlek ministru u xhud tad-dehra li fiha rajtni u ta' dawk li fihom għad nidhirlek. Neħilsek mill- popli u mill-ġnus pagani li għandhom qiegħed nibgħatek, biex tiftħilhom għajnejhom ħalli jerġgħu lura mid-dlam għad-dawl u mis-setgħa tax- xitan u jduru lejn Alla u bil-fidi tagħhom fija, jiksbu l-maħfra tad-dnubiet u jkollhom sehem madak li huma kkonsagrati lil Alla' (Atti 25,15-18). Fost tant affarijiet, interessanti ninnotaw li is-siltiet imsemmija huma mibnijna fuq il-mudell tas-sejħa tal-profeti fl-Antik Testment. hu mibni fuq Iżaija 49,1 u Ġeremija 1,5; Atti 9,15 hu mibni fuq Ġeremija 1,10 u Atti 26, 16-18 jagħmel allużjoni għal Iżaija 46, 6.7.16, Ġeremija 15, 8 u Eżekjel 2, 1. Is-sejħa ta' Pawlu titqiegħed f'riferiment għas-sejħa tal-Qaddej sofferenti ta' Jaħweh biex tidher li kellha tkun immarkata mix- xhieda tat-tbatija, bis-siġill tas-salib, li kellu jkun il-qofol tal-predikazzjoni ta' Pawlu (1 Kor 1, 18-25; 2, 1-5). F'dan il kuntest irridu niftakru li l-veru Qaddej sofferenti hu Kristu, imma fl-istess ħin Pawlu jaqdi L-ART IMQADDSA '$' APRIL - ĠUNJU 2009 $e 29 din l-istess missjoni. Fi kliem ieħor Kristu hu l-mudell tas-sejħa ta' Pawlu, anzi, kif jistqarr hu stess, isir il-ħajja stess ta' Pawlu: Ngħix, imma mhux iżjed jien, iżda jgħix fija Kristu. Il-ħajja li issa ngħix fil-ġisem qiegħed ngħixha bil-fidi fl-Iben ta' Alla, li ħabbni u ta'ruħu għalija' (Gal 2, 20). Is-siltiet juruna li Pawlu, bħall-Profeti ta' l-Antik Testment u fuq kollox bħal Kristu, hu mogħni bil-missjoni li jxandar il-ħelsien u l-fidwa lill-fqajrin u lill-imġarrbin. U dan mhux biss bil-qawwa tal- predikazzjoni tiegħu, imma fuq kollox bil-qawwa tax-xhieda/ 30 ġe L-ART IMQADDSA $ APRIL- ĠUNJU 2009 martirju tiegħu murija fit- tbatija li jġarrab kontinwament minħabba l-missjoni tiegħu. Dan jidher ċar f'diversi siltiet li nsibu fit-2 Ittra ta' Pawlu lill- Korintin. Pawlu jikteb lill-Korintina għat-tieni darba biex jiddefendi l-ministeru appostolku tiegħu quddiem il-kalunnji ta' xi Insara ta' nisel Lhudi li kienu qed jgħidu li Pawlu ma kienx appostlu. Quddiem din il-kalunnja Pawlu jistqarr bid-dieher li hu fil-fatt kien appostlu. Appostlu li bil- ministeru tiegħu, bix-xhieda/ martirju tiegħu kien qed jitlaqqam bis-sħiħ fil-mewt u l-qawmien ta' Ġesu; hu li kellu ministeru appostolku li kien imżejjen bis-sinjali kollha ta' l-appostolat, is-sinjali tat-tbatija u l-mewt ta' l-Imgħallem, tant li hu nnifsu seta' jistqarr lill- Galatin: 'Ngħid għalija, ma jkun qatt li niftaħar jekk mhux bis-salib ta' Sidna Ġesu' Kristu, li bih id-dinja hi msallba għalija u jien għad-dinja…jien inġib f'ġismi l-marki ta' Kristu' (Gal 6, 14.17). Ħa nħallu lil Pawlu stess juri dan. Lill-Korintin hekk jiktbilhom: 'Għax aħna 'l Ġesu' l-Mulej qegħdin inxandru, u mhux lilna nfusna; aħna m'aħniex ħlief qaddejja tagħkom minħabba f'Ġesu' Kristu. Dan Alla li qal: 'Ħa jiddi d-dawl mid-dlam, dak hu li idda fi qlubna biex jagħtina d-dawl ta' l-għarfien tal-glorja ta' Alla, li tiddi f'wiċċ Dan it-teżor qiegħed għandna f'ġarar tal-fuħħar, ħalli b'hekk jidher sewwa li l-kobor ta' din il-qawwa ġej minn Alla, u mhux minna. Aħna minn kullimkien ninsabu magħfusin, iżda m'aħniex mgħattnin; imħassbin, iżda ma għandniex qalbna maqtugħa; ippersegwitati, iżda m'aħniex abbandunati; mixħutin ma' l-art, iżda m'aħniex meqrudin. F'ġisimna dejjem inġorru l-mewt ta' Ġesu' biex f'ġisimna tidher ukoll il-ħajja ta' Ġesu. Għax aħna, għad li qegħdin ngħixu, ninsabu dejjem mogħtija għall-mewt minħabba f'Ġesu' biex il-ħajja ta' Ġesu' wkoll tkun tidher fil-ġisem tagħna li jmut. U b'hekk fina taħdem il-mewt, imma fikom taħdem il-ħajja. Imma billi aħna għandna l-istess spirtu ta' fidi li fuqu hemm miktub; 'Emmint, u għalhekk tkellimt, aħna wkoll emminna, u għalhekk tkellimna; għax nafu li dak li qajjem lill-Mulej Ġest, lilna wkoll għad iqajjimna flimkien ma' Ġest u jressaqna quddiemu flimkien magħkom' (2 Kor 4, 5-14). Aktar 'l quddiem fl-istess ittra Pawlu juri liema kienu fil-fatt is-sinjali ta' l-apposolat tiegħu li, kif igħid hu stess, 'li jien għamilthom f'nofskom bis- sabar, b'sinjali u għeġubijiet u għemejjel ta' qawwa' (2 Is-sinjali kienu wkoll it-tbatijiet tiegħu, il- persekuzzjonijiet u t-tiġrib li hu kellu jsofri minħabba x-xhieda/ martirju tiegħu fost l-ewwel insara. Pawlu stess jagħti litanija ta' tbatijiet ma jaqtgħux biex hu jkun fidil għas-sejħa li kien għamillu l-Mulej: 'Huma ministri ta' Kristuż Jiena — ħa nitkellem ta' ibleħl — jiena aktar minnhom. Ħafna aktar minnhom fit-taħbit, ħafna aktar minnhom fil-ħabsijiet, aktar u aktar minnhom fis- swat. Bosta drabi sibt ruħi wiċċ imb wiċċ mal-mewt. Ħames darbiet qlajt mingħand il-Lhud l-erbgħin daqqa neqsin waħda; tliet darbiet tawni s-swat bil- virgi; darboħra ħaġġruni. Tliet darbiet rajt l-għarqa; għaddejt lejl u jum f'nofs ta' baħar. Għamilt safar bla għadd; sibt ruħi f'perikli ta' xmajjar, perikli mill-ħallelin, perikli min-nies ta' ġensi, perikli mill-pagani, perikli fl-ibliet, perikli fid- deżert, perikli fil-baħar, perikli mill-aħwa qarrieqa. Taħbit u xogħol iebes; kemm-il darba kelli ngħaddi sahriet bla rqad, bil-ġuħ u bil-għatx; kemm-il darba kelli ngħaddi fis-sawm, fil-ksieħ u fl-għeral U, biex ma nsemmix ħwejjeġ oħra, dak il-ħafna ġej u sejjer tan-nies ta' kuljum għandi, u l-ħsieb tal- knejjes kollhal Min hu marid u m'iniex marid miegħu jien2 Min hu dak li jsib min ifixklu, u jien ma nħossnix imbaqbaqż Jekk għandi niftaħar, niftaħar b'dak li hu dgħajjef fija. Alla u Missier Sidna Ġesu' Kristu — li hu mbierek għal dejjem — jaf li m'iniex nigdeb' (2 Kor 11, 23- 32). Pawlu fehem li ħajtu kellha tkun tassew xhieda/martirju, tisħib bis-sħiħ fil-misteru tat- tbatija, tal-mewt u l-qawmien ta'Ġesti. Kien għalhekk li lill-Filippin seta' jiktbilhom: 'Jiena ngħodd kollox bħala telf ħdejn il-qligħ kbir li hemm filli nagħraf lil Kristu Ġesu' L-ART IMQADDSA '$' APRIL - ĠUNJU 2009 $e 31 FI - - kl - ġà . Sidi; minħabba fih ridt li nitlef kollox, u ngħodd kollox bħala knis biex nirbaħ lil Kristu, u nkun ninsab fih; mhux għax għandi xi ġustizzja tiegħi, dik dik li tiġi permezz tal-fidi fi Kristu, il-ġustizzja ġejja minn Alla u mibnija fuq il-fidi. Irrid nagħraf lilu u l-qawwa tal- qawmien tiegħu mill-imwiet, u naqsam miegħu t-tbatijiet tiegħu, u nsir nixbhu fil- mewt, biex jirnexxili nikseb il-qawmien mill-imwiet' (Fil 3, 8-11). Forsi hu proprju f'dan id-dawl li Pawlu seta' jikteb lill-Kolossin u jgħidilhom: 'Jiena issa nifraħ bit-tbatijiet tiegħi minħabba fikom, għaliex bihom jiena ntemm f'ġismi dak li jonqos mit-tbatijiet ta' Kristu għall- ġisem tiegħu li hu l-Knisja. Tagħha jiena sirt ministru, 32 4 L-Anr IMQADDSA $ APRIL- ĠUNJU 2009 skont ma tani nagħmel Alla għalikom, jiġifieri li nxandar 'mod sħiħ il-Kelma ta' Alla… lilu aħna nħabbru lill-bnedmin kollha, u nwissu u ngħallmu lil kulħadd bil-għerf kollu biex inwasslu lil kull bniedem għall- perfezzjoni fi Kristu. Għalhekk jiena nitħabat u nissielet bis- saħħa tiegħu, li tinsab taħdem fija bil-qawwa kollha tiegħu' (Koll, 24-29). L-appostlu juri li t-tbatija tiegħu hija t-tkomplija tal-passjoni ta' l-Imgħallem fih, tbatija li mhux biss hija sehem f'dik ta' Ġesu, imma hija tbatija li tixpruna 'l quddiem l-appostolat tiegħu li jkun xhud/martri sħiħ tal-Mulej f'kull taħbit tiegħu, u biha jibni l-Knisja. Din ix-xhieda/martirju tasal fil-mument sħiħ tagħha fis-sena 67 w.K. bil-kundanna tal-mewt li ġiet esegwita x'aktarx lejn ir- rebbiegħa jew is-sajf ta' l-istess sena. Lil Timotju hekk kien kitiblu fl-aħħar ittra tiegħu: 'Ngħid għalija, demmi ġa mxerred b'sagrifiċċju u żmien it-tluq tiegħi wasal. Tqabadt it-taqbida t-tajba, temmejt il-ġirja, ħarist il-fidi. Mill-bqija hemm merfugħa għalija l-kuruna tal- ġustizzja, li biha f'dak il-Jum iħallasni l-Mulej, l-Imħallef ġust, u mhux lili biss, imma wkoll lil dawk kollha li jkunu għexu fl-imħabba tad-Dehra tiegħu' (2 Tim 4, 6-8). Pawlu, l-appostlu tal- ġnus, li b'ħajtu u bit-tbatijiet kollha tiegħu kien xehed għal Kristu, jitwaħħad miegħu sal- mewt u jikseb il-premju tant mixtieq, fejn Kristu jsir il-ħajja tiegħu għal dejjem.